sv en da nl ca da da sv es da da da da da da da sv da vi vi da en nb nb de da da da nb da de nb da da da da da da da da da da da da nl da en da da es nl da
KL ansætter ny direktør | KL
Stine Johansen bliver ny direktør i KL med ansvar for blandt andet klima og miljø. Hun kommer med en solid erfaring som topleder, senest som kommunaldirektør i Helsingør Kommune.
Det bliver 48-årige Stine Johansen, der fra 1. oktober 2022 sætter sig på den ledige stol i KL’s direktion. Stine Johansen kommer fra en stilling som kommunaldirektør i Helsingør Kommune, hvor hun har været siden 2015. Før det har hun været i direktør i samme kommune med ansvar for social- og beskæftigelsesområdet. Derudover har hun bl.a. også været i direktør i hovedstadskommunen Kommuneqarfik Sermersooq i Grønland.
KL’s administrerende direktør Kristian Vendelbo glæder sig over at få en direktør med solidt kendskab til kommunerne med på holdet.
”Stine har stærke kommunale rødder, personlig gennemslagskraft og stor erfaring som topleder. Jeg er rigtig glad for, at vi har fået hende med i KL’s direktion, hvor hun skal bidrage til den store opgave med fortsat at udvikle kommunestyret og skabe de bedste rammer for, at kommunerne kan levere velfærd til borgerne. Stine får blandt andet ansvaret for klima, erhverv og miljø. Områder som i den grad er i vælten for tiden, hvor kommunerne har taget teten på at nå målsætningen om klimaneutralitet i 2050. Jeg og de øvrige direktører i KL ser i dén grad frem til samarbejdet,” siger Kristian Vendelbo.
”Jeg glæder mig til at blive en del af holdet i KL og bidrage på nye måder til vores kommunale demokrati. Fra at drive og udvikle én kommune skal jeg i KL interessevaretage på vegne af 98 kommuner over for stat, folketing og regering inden for bl.a. energi-, klima- og miljøområderne. Det er områder, som er af afgørende betydning for Danmark og alle danskere,” siger Stine Johansen.
Stine Johansen overtager direktørposten fra Laila Kildesgaard, der har etableret sin egen virksomhed.
KL er interesseorganisation for de 98 kommunalbestyrelser og arbejder for, at kommunerne har de bedst mulige rammer til at prioritere velfærd og økonomi og til at udvikle kommunen lokalt. KL bidrager til – sammen med kommunerne – at videreudvikle det danske kommunestyre og lokaldemokrati. KL er samtidig arbejdsgiverorganisation og forhandler overenskomster for kommunernes ca. 500.000 ledere og medarbejdere.
Følg pressemeddelelser fra KL
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra KL
KL: Mangel på arbejdskraft er den største udfordring for fremtidens velfærd30.9.2022 12:35:13 CEST | Pressemeddelelse
Den allerstørste udfordring, kommunerne og det danske velfærdssamfund står over for, er manglen på arbejdskraft. Sådan lyder det fra KL’s formand i en kommentar til regeringens 2030-plan.
43 kommuner går sammen: Vil fastholde seniorer i job29.9.2022 14:15:10 CEST | Pressemeddelelse
Knap hver anden kommune deltager i nyt partnerskab, der skal fastholde seniorer på arbejdsmarkedet. Seniormedarbejderne spiller nemlig en vigtig rolle på arbejdspladserne og i udviklingen af velfærden.
KL: Vigtigt fokus på børn og unge i psykiatriplan – men løft af socialpsykiatrien mangler27.9.2022 16:06:53 CEST | Pressemeddelelse
Den politiske aftale om en 10-års plan for psykiatrien er nu endelig faldet på plads. Formand for KL’s Socialudvalg, Ulrik Wilbek, roser planens fokus på tidlig hjælp til børn og unge, men er samtidig bekymret over, at aftalen ikke giver et ordentligt løft af hjælpen til de mest sårbare borgere.
KL: Det er statens eget bureaukrati, der er problemet – ikke kommunernes administrative medarbejdere26.9.2022 12:29:38 CEST | Pressemeddelelse
Vi har en kæmpe udfordring med mangel på arbejdskraft, som vi meget gerne vil i dialog med regeringen om. Men så længe staten bliver ved med at hælde dokumentationskrav ud over kommunerne, er der ikke meget at hente, lyder det fra KL.
Vejen er banet mod en ny og bedre læreruddannelse13.9.2022 17:07:05 CEST | Pressemeddelelse
Dygtige lærere er helt afgørende, hvis vi skal lykkes med folkeskolen og ruste børn og unge til fremtiden. Derfor er det godt, at der nu er landet en bred aftale om et markant løft af læreruddannelsen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022